..…. sz. napirend

*E L Ő T E R J E S Z T É S*

a Képviselő-testület 2019. június 27-i rendes ülésére

Tárgy: Javaslat Budapest Főváros II. Kerületi Önkormányzat Képviselő-testületének az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendeletének módosítására

Készítette: ………………………….

dr. Mayerné dr. Vágó Eszter, Jegyzői Titkárságvezető

Egyeztetve: ………………………….

Dankó Virág, Alpolgármester

Látta: …………………………..

dr. Szalai Tibor, Jegyző

………………………….

dr. Murai Renáta, Jegyzői Igazgató

*A napirend tárgyalása zárt ülést nem igényel*

Tisztelt Képviselő-testület!

Budapest Főváros Kormányhivatala szakmai segítségnyújtás keretében 2019. június 24. napján érkezett levelében arra tett javaslatot, miszerint a külföldiek mező-, és erdőgazdasági hasznosítású földnek nem minősülő ingatlanokat érintő tulajdonszerzéséről szóló 251/2014. (X.2.) Korm. rendelet 6. §-ának legutóbbi módosítása okán célszerű lenne Budapest Főváros II. Kerületi Önkormányzat szervezeti és működési szabályzatát (továbbiakban: SzMSz) módosítani és ebben rendezni a hatáskör címzettjét.

Az SzMSz 10. melléklete tartalmazza a Képviselő-testület által a polgármesterre, illetve a jegyzőre ruházott feladat- és hatáskörök jegyzékét.

Jelen előterjesztésben arra teszünk javaslatot, hogy a fenti tárgykör vonatkozásában a hatáskör címzettjeként - egyébként az eddigi gyakorlatnak is megfelelően - a jegyző kerüljön megnevezésre.

Emellett a melléklet áttekintését követően megállapítottuk, hogy a társasházak felújításának pénzügyi támogatásáról 2019. június 1-i hatálybalépéssel elfogadott új rendelet okán ezen tárgykör vonatkozásában a felhatalmazó rendelet számát szükséges hatályosítani, továbbá a fás szárú növények védelméről, kivágásáról és pótlásáról szóló 11/2019.(III.29.) önkormányzati rendeletünkben megállapított átruházott hatáskör beemelése is szükséges az SzMSz-ünkbe.

Kérem a tisztelt Képviselő-testületet a technikai jellegű rendeletmódosítás elfogadására.

*A 3. oldalon kezdődő rendeletmódosítás elfogadásához minősített többségű szavazati arány szükséges.*

Budapest, 2019. június 24.

Dr. Láng Zsolt

Polgármester

Budapest Főváros II. Kerületi Önkormányzat Képviselő-testületének  
…/2019. (…..) önkormányzati rendelete

az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet módosításáról

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés d) pontjában meghatározott feladatkörében eljárva a következőket rendeli el.

1. §

Az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet (továbbiakban: R.) 10. melléklete helyébe e rendelet melléklete lép.

2.§

Jelen rendelet a kihirdetését követő napon lép hatályba és az azt követő napon törvény erejénél fogva hatályát veszti.

|  |  |
| --- | --- |
| Dr. Láng Zsolt  polgármester | dr. Szalai Tibor  jegyző |

ÁLTALÁNOS INDOKOLÁS

Az elmúlt időszakban bekövetkezett jogszabályváltozások okán a szervezeti és működési szabályzat 10. számú mellékletének felülvizsgálata indokolt.

RÉSZLETES INDOKOLÁS

1. §: A Képviselő-testület a külföldiek ingatlanszerzése vonatkozásában a hatáskör címzettjeként a jegyzőt jelöli meg, illetve a társasházak felújításának pénzügyi támogatásáról szóló korábbi rendeletünk hatályon kívül helyezése és az új rendelet elfogadását követően szükséges a hatásköri jegyzékben a felhatalmazó rendelet cseréje, valamint a fás szárú növények védelméről, kivágásáról és pótlásáról szóló 11/2019.(III.29.) önkormányzati rendeletünkben megállapított átruházott hatáskör beemelése is szükséges az SzMSz-ünkbe.

2. §: A hatályba lépésről, valamint a hatályon kívül helyezésről rendelkezik.

…/2019. (….) önkormányzati rendelet melléklete

SZMSZ 10. sz. melléklet

Képviselő-testület által a polgármesterre, illetve a jegyzőre ruházott feladat- és hatáskörök jegyzéke.

|  |  |
| --- | --- |
| *Felhatalmazó jogszabály* | *Átruházott hatáskör* |
| SZMSZ 1. § (3) bekezdése | A Képviselő-testületet a polgármester képviseli. |
| *Magyarország Alaptörvénye 33. cikk (1) bekezdés, Magyarország helyi önkormányzatairól szóló 2011. évi CLXXXIX. törvény 41. § (3)-(4) bekezdései, 53. § (1) bekezdés b) pontja, a külföldiek mező-, és erdőgazdasági hasznosítású földnek nem minősülő ingatlanokat érintő tulajdonszerzéséről szóló 251/2014. (X.2.) Korm. rendelet 6. § (2) bekezdése* | *A Képviselő-testület a külföldiek ingatlanszerzésével kapcsolatos döntési jogkört a jegyzőre ruházza át.* |
|  | Pénzügyek: |
| A mindenkori hatályos költségvetési rendelet | Tartalékok feletti rendelkezés: A mindenkori hatályos költségvetési rendeletben jóváhagyott általános és céltartalékoknak a rendelet által meghatározott körében a feladatra történő átcsoportosítása.  Előirányzatok feletti rendelkezés: A mindenkori hatályos költségvetési rendeletben meghatározott jogcímű előirányzatok változtatásának joga önállóan, vagy a jegyző, valamely bizottság vagy tanácsnok egyetértésével.  Hitelfelvétel: Likviditási hitel felvételében való döntés a mindenkor hatályos költségvetési rendeletben meghatározott mértékben. |
| A köztisztviselők közszolgálati jogviszonyával kapcsolatos egyes kérdésekről szóló 11/2012. (III.30.) önk. rendelet 5.§ (3) bekezdés c) pontja | Az alpolgármester és a jegyző tekintetében a visszatérítés szabályait a köztisztviselőkre vonatkozó szabályok szerint a polgármester határozza meg. |
| A lakásépítéshez, lakásvásárláshoz és –felújításhoz nyújtható helyi pénzbeli támogatásról valamint a fiatal házaspárok első, saját tulajdonú lakáshoz jutásához nyújthatótámogatásról szóló 5/2004.(II.27.) önk. rendelet 20. § (1) bekezdése | A támogatásokban részesítettel a szerződést az illetékes bizottság döntése alapján a polgármester köti meg. |
|  | Városüzemeltetés: |
| A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI.24.) önk. rendelet 1.§ (4) bekezdése | A várakozási övezet területére a polgármester e rendeletben foglaltak szerint kedvezményes várakozást megengedő hozzájárulást adhat ki. |
|  | *Környezetvédelem:* |
| A közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III.24.) önk. rendelet 4.§ (1) bekezdése | A közigazgatási bírság kiszabása önkormányzati hatósági ügy, és a Budapest Főváros II. Kerület Önkormányzat Képviselő-testületének hatáskörébe tartozik. A Képviselő-testület e hatáskörét a jegyzőre ruházza át. |
| *A fás szárú növények védelméről, kivágásáról és pótlásáról szóló 11/2019. (III.29.) önk. rendelet 4. § (1) bekezdése* | Az e rendeletben szabályozott magánterületen lévő fás szárú növények védelme önkormányzati hatósági ügy és Budapest Főváros II. Kerület Önkormányzat Képviselő-testületének (a továbbiakban: Képviselő-testület) hatáskörébe tartozik. A Képviselő-testület e hatáskörét a jegyzőre ruházza át. |
|  | Településképvédelem: |
| *A társasházak felújításának pénzügyi támogatásáról szóló 18/2019.(V.31.) önk. rendelet 11. § (2) bekezdése* | A polgármester – az átruházott jogkörben eljáró bíráló bizottság véleményét kikérve – meghatározza a pályázat feltételeit és kiírja a pályázatot. A kiírás a Pályázati Felhívásból, annak mellékleteiből és a részletes pályázati feltételekből áll. A pályázati eljárás lebonyolításával, az átadás-átvételi megállapodások megkötésével és a kölcsön formájú támogatások behajtásával kapcsolatos teendőket a jegyző koordinálja. |
|  | Építésügy: |
| A közterület- és városrésznevek megállapításáról, azok jelöléséről, valamint a házszám-megállapítás szabályairól szóló 94/2012.(XII.27.) Főv. Kgy. rendelet 20. § (3) bekezdése | A Jegyző jár el a házszám sorszámozás megállapítása, megváltoztatása tárgyában indult eljárásokban. |
|  | Műszaki ügyek: |
| Az önkormányzati beruházásokkal létesített szennyvízcsatornához történő utólagos csatlakozás műszaki és pénzügyi feltételeiről, valamint az utólagos csatlakozásért fizetendő hozzájárulás mértékéről szóló 18/2016. (VI.17.) önk. rendelet 3. §-a | A Képviselő-testület az 1. §-ban meghatározott hatáskörének gyakorlását a polgármesterre ruházza. |
| A Budapest Főváros II. Kerületi Önkormányzat által létesített közutakkal kapcsolatos költség-hozzájárulásról szóló 23/2001.(IX.4.) önk. rendelet 3. § (3) bekezdése | A rendelet alapján megállapított költség-hozzájárulást a polgármester határozatban állapítja meg, mely ellen a Képviselő-testülethez lehet fellebbezést benyújtani. |
|  | Szociális ügyek: |
| A szociális igazgatásról és egyes szociális és gyermekjóléti ellátásokról szóló  3/2015.(II.27.) önk. rendelet (továbbiakban: Ör) 3. § (1) bekezdése | Az Szt.-ben, a Gyvt.-ben, e törvények végrehajtási rendeleteiben és *az Ör-ben* meghatározott polgármesterre átruházott feladat- és hatáskörök:   * lakhatási támogatás, * hátralékkezelési támogatás, * gyógyszertámogatás, * betegápolási támogatás, * betegápolási kiegészítő támogatás, * létfenntartási támogatás (kivéve 22. §-ában foglalt esetek), * eseti gyermekvédelmi támogatás, * temetési támogatás, * keresetpótló támogatás, * gyermeknevelési támogatás, * védőoltás térítésmentes juttatása, * helyi utazási bérlet támogatás, * karácsonyi támogatás, * időskorú személyek egyszeri támogatása, * eseti kiegészítő támogatások, * köztemetéssel kapcsolatos feladatok |
| A kedvezményes élelmiszer-vásárlási lehetőség igénybevételének feltételeiről szóló 6/2009. (III.30.) önk. rendelet 6.§ (1) bekezdés | * A rendeletben szabályozott hatáskörét a Képviselő-testület a polgármesterre ruházza át, a polgármester az arra jogosultak részére kedvezményes élelmiszer-vásárlásra jogosító igazolvány kiadásáról határozatban dönt. |
| A lakásépítéshez, lakásvásárláshoz és - felújításhoz nyújtható helyi pénzbeli támogatásról valamint a fiatal házaspárok első, saját tulajdonú lakáshoz jutásához nyújtható támogatásról szóló  5/2004.(II.27.) önk. rendelet 20. § (1) bekezdése  és  21. § (10) bekezdése | * A támogatásokban részesítettel a szerződést az illetékes bizottság döntése alapján a polgármester köti meg. Amennyiben az önkormányzat javára történő jelzálogjog bejegyzése harmadik személytől függ, a szerződés megkötésének feltétele ezen jogosult hozzájáruló nyilatkozatának eredetben történő becsatolása. * A(…) kedvezményben részesítettel a polgármester külön megállapodást köt, mely tartalmazza a fennálló tartozás teljes összegét, valamint a részletfizetés kezdő és lejárati időpontját, továbbá a késedelmes teljesítésből, illetve a valótlan nyilatkozatokból eredő - az eredeti állapot helyreállítása melletti - visszafizetési kötelezettséget. |
|  | Oktatási ügyek: |
| A szociális igazgatásról és a gyermekjóléti ellátások helyi szabályozásáról szóló 3/2015.(II.27.) önk. rendelet 47.§ (1) | Az étkezési térítési díj kedvezményt – e rendelet figyelembe vételével - az Önkormányzat fenntartásában és a tankerületi központ által fenntartott, a Budapest Főváros II. Kerületi Önkormányzat tulajdonában álló ingatlanban működő köznevelési intézményben tanuló gyermek esetében az intézmény vezetője, a 44. § (2) bekezdés b.) és c.) pontjában meghatározott intézményekben tanuló gyermek esetében a polgármester állapítja meg. A kötelezettet a megállapított térítési díj összegéről írásban értesíteni kell. |
| Felsőoktatási ösztöndíj alapításáról szóló 17/2001.(V.22.) önk. rendelet 12.§ (1) | A Képviselő-testület felhatalmazza a Polgármestert, hogy Bursa Hungarica Felsőoktatási Önkormányzati Ösztöndíjrendszer pályázatára a mindenkori költségvetésben ezen a címen szereplő összeg erejéig a pályázatot benyújtsa. |
|  | Főépítész: |
| A gépjármű várakozóhelyek megváltásáról szóló 38/2001.(X.24.) önk. rendelet 5. § (1) bekezdése | Az önkormányzat nevében a polgármester a várakozóhelyek megváltásáról az építtetővel szerződést köt. |
|  | Vagyonhasznosítás: |
| Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló  34/2004.(X.13.) önk. rendelet 6.§ (2) bekezdése | A tulajdonosi jogokat az Önkormányzat Képviselő-testülete közvetlenül, illetőleg átruházott hatáskörben kizárólag ingó vagyon tekintetében nettó ötmillió forint értékhatárig a Polgármester gyakorolja. |
| Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló  34/2004.(X.13.) önk. rendelet 16.§ (1) bekezdése | Gazdasági társaságban az önkormányzatot a polgármester, illetve akadályoztatása esetén az általa meghatalmazott személy képviseli. |
| Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló  34/2004.(X.13.) 25.§ önk. rendelet (2) bekezdése  34/2004. (X.13.) önk. rendelet 25.§ (4) bekezdése | A Képviselő-testület – az e rendeletben meghatározott feladat- és hatáskör megosztás szerint – a lakások és helyiségek bérbeadói jogainak és kötelezettségeinek gyakorlására a következőket jogosítja fel:  a)  b) a polgármestert  A rendeletben szabályozott hatásköri rendtől és bérbeadási feltételektől el lehet térni, ha haladéktalanul kell bérbeadói döntést hozni. Ebben az esetben minden bérbeadói döntést a polgármester hozhat meg, 90 napnál hosszabb időre szóló bérleti szerződés megkötéséről azonban nem dönthet. |
|  | Igazgatási ügy: |
| Az üzletek kerthelyiségeinek és a szabadtéri rendezvények éjszakai nyitvatartási rendjéről szóló 18/2010. (VIII.05.) önk. rendelet 3. § (4) bekezdése | A nyitva tartás korlátozása önkormányzati hatósági ügy és Budapest Főváros II. Kerületi Önkormányzat Képviselő-testületének (a továbbiakban: Képviselő-testület) hatáskörébe tartozik. A Képviselő-testület e hatáskörét a jegyzőre ruházza át. |